Pentas Akhir Piala Emas Raja-Raja 2019

Pentas Akhir Piala Emas Raja-Raja 2019 ialah perlawanan bola sepak untuk menentukan juara Piala Emas Raja-Raja 2019. Kejohanan ini telah dianjurkan oleh Persatuan Bola Sepak Melayu Malaysia bertempat di Stadium Bola Sepak Cheras di Kuala Lumpur. Pasukan Majlis Sukan India Malaysia dan PBM WP Kuala Lumpur merupakan dua pasukan yang akan merebut trofi kejohanan Piala Emas Raja-Raja ini.

Pasukan MISC melangkah ke peringkat kalah mati dengan mengumpul tujuh mata hasil daripada 2 kemenangan dan satu seri. Di peringkat kalah mati pula, pasukan MISC mengalahkan pasukan juara Piala Emas Raja-Raja 2017 iaitu PBM Pulau Pinang, dan mengalahkan pasukan PBM Perak dalam saingan separuh akhir. Pasukan PBM WP Kuala Lumpur pula melangkah ke peringkat kalah mati sebagai naib juara Kumpulan D dengan mengumpul enam mata hasil daripada 2 kemenangan dan satu kekalahan. Pasukan PBM WP Kuala Lumpur mengalahkan pasukan PBM Negeri Sembilan dalam saingan suku akhir dan mengalahkan pasukan DBKL FC dalam saingan separuh akhir.

Pasukan layak
Berikut di bawah adalah dua pasukan yang layak ke perlawanan akhir.

Tempat 
Stadium Bola Sepak Cheras dipilih sebagai lokasi perlawanan akhir Piala Emas Raja-Raja 2019. 

Bagi kejohanan Piala Emas Raja-Raja edisi kali ini, Stadium Bola Sepak Cheras telah digunakan dalam saingan suku akhir perlawanan di antara Kingstown Klang FC melawan DBKL FC, dan perlawanan separuh akhir di antara pasukan PBM WP Kuala Lumpur melawan DBKL FC.

Latar belakang

Butiran perlawanan

Rujukan 

Piala Emas Raja-Raja
2019 dalam bola sepak Malaysia